Coll del Lys

El Coll del Lys (italian: Colle del Lys; frances: Col du Lys; walser: Lysjoch; todesch: Lyspass) l'è on giov de montagna in di Alp Peninn.
El se troeuva a on'altezza de 4.248 meter sora el nivell del mar, al confin in tra la Svizzera (Mattertal, Canton Valles) e l'Italia (Val del Lys, in Val d'Aosta).
A l'è denter al Massiv del Mont Roeusa e l'è contornaa de on rosc de scimm compagn del Ludwigshöhe, el Corn Negher, el Balmenhorn e 'l Lyskamm.
De la banda italiana la nass la Vedretta del Lys; de quella svizzera, inscambi, la nass la Vedretta del Grenz.
El Coll del Lys l'è vun di pont de indovè che podarissen vess passaa i Walser emigraa in de l'Italia del Nord in del XIII secol.
Categoria:Val del LysCategoria:Mattertal
Lys
Lys